ለ3 ቀናት የተካሄደው አለም አቀፍ የቤተሰብ ጉባኤ ተጠናቀቀ
ለ3 ቀናት በአዲስ አበባ የተካሄደው ዓለም ዓቀፍ የቤተሰብ ጉባኤ ሲጠናቀቅ የተገኙት የኢ.ፌ.ድ.ሪ የውጭ ጉዳይ ሚንስትር ዶክተር ቴዎድሮ አድሀኖም ሀገራት የምጣኔ ሀብት እድገታቸውን ለማረጋገጥ በሚያደርጉት ጥረት ለቤተሰብ እቅድ አገልግሎት ትኩረት ሊሰጡት እንደሚገባ ተናግረዋል፡፡አገለግሎቱን ማስፋፋት ትምህርትን፣ የእናቶችና ህፃናት ጤና ተደራሽነት ያረጋግጣል፣ ከምንም በላይ ደግሞ ድህነትምን ለመቅረፍ እንደሚያግዝም ጠቁመዋል፡፡ከለንደኑ የቤተሰብ እቅድ አገልግሎት ጉባኤ በኋላ ባለው አንድ ዓመት ተኩል በኢትዮጵያ መንግስትና በአጋር አካላት ጥረት አወንታዊ ውጤት መመዝገቡንም ተናግረዋል፡፡የቤተሰብ እቅድ አገልግሎትን ለማስፋፋት በሚደረገው ጥረት የሀገር ውስጥ ሀብትን ማሰባሰብና ሴቶችን ማሳተፍ ቅድሚያ የሚሰጠው ተግባር መሆን አለበት ብለዋል፡፡ከህብረተሰቡ ከግማሽ በላይ ለሚሆኑት ሴቶች የሚደረገው ድጋፍ ሀገርና ማህበረሰብን ለመለወጥ የጎላ ሚና እንደሚኖረውም ግንዛቤ ውስጥ መግባት እንዳለበት ጠቁመዋል፡፡የአሜሪካ የስነ ህዝብና የስደተኞች ረዳት ሚንስትር አን ሪቻርድ ኢትዮጵያ የቤተሰብ እቅድ አገልግሎት ተጠቃሚዎችን ቁጥር ለማሳደግ የምታደርገውን ጥረት ሀገራቸው እንደምትደግፍ አሳውቀዋል፡፡የጆን ሆፕኪንስ ዩኒቨርሲቲ ዲን ዶ/ር ማይክል ክሊርክ ጉባኤው በሀገራት መካከል ልምድ ለመለዋወጥ ማስቻሉን ገልፀዋል፡፡ኢትዮጵያ የቤተሰብ እቅድ አገልግሎትን ለማሳደግ ላደረገችው ጥረት ልዩ ተሸላሚም ሆናለች፡፡ (ኢሬቴድ)